## 

## KLASA: 361-01/24-01/2

URBROJ: 2182-9-24-2

Oklaj, 16. veljače 2024. godine

## Na temelju članaka 35. stavak 1. točka 2. i 48. stavak 3. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) te članka 25. Statuta Općine Promina Službeno glasilo Općine Promina 01/21 i 04/21), Općinsko vijeće Općine Promina, na svojoj 16. sjednici, dana, 16. veljače 2024. godine, donosi

**ODLUKU**

**o suglasnosti za provedbu ulaganja na području Općine Promina i prijavu na natječaj**

**investicijskog projekta „Sanacija NC 178 Oklaj - Podi“**

Članak 1.

Ovom Odlukom daje se suglasnost Općini Promina za provedbu investicijskog projekta „Sanacija NC 178 Oklaj - Podi“ te ujedno i suglasnost za prijavu na natječaj za dodjelu namjenskih bespovratnih novčanih sredstava 73.13. Ulaganja – Potpora javnoj infrastrukturi u ruralnim područjima [iz Strateškog plana Zajedničke poljoprivredne politike Republike Hrvatske 2023.-2027](https://www.apprrr.hr/wp-content/uploads/2023/12/I-73.13.-I.-NATJECAJ.zip). Agencije za plaćanje u poljoprivredi, ribarstvu i ruralnom razvoju za financiranje investicijskog projekta „Sanacija NC 178 Oklaj - Podi“. Glavni/građevinski projekt: REKONSTRUKCIJA NERAZVRSTANE CESTE NC 178 NA PODRUČJU OPĆINE PROMINE, OZNAKA DOKUMENTACIJE: ZOP- 29-06/19, TD-29-06/19 izrađen od strane GEOMAPA d.o.o., Petra Svačića 21, 22320 Drniš, OIB: 56925040431 u prilogu ove Odluke kao i Prilog 6. natječajne dokumentacije Verzija 1.1.

Članak 2.

Stupanjem na snagu ove Odluke prestaje važiti Odluka o suglasnosti za provedbu ulaganja na području Općine Promina i prijavu na natječaj investicijskog projekta „Sanacija NC 178 Oklaj - Podi“ (Službeno glasilo Općine Promina 11/23).

Članak 3.

Ova Odluka stupa na snagu osmog dana od dana objave u Službenom glasilu Općine Promina.

Predsjednica:

Davorka Bronić