


KLASA: 363-02/24-01/4

URBROJ: 2182-9-24-1

Oklaj, 16. veljače 2024. godine

**IZVJEŠĆE**

**o izvršenju Plana gospodarenja otpadom Općine Promina za 2023. godinu**



**Veljača 2024. godine**

1. **UVOD**

Površina Općine Promina iznosi 13.980 ha. Na području općine nalazi se 11 naselja: Bobodol, Bogatić Čitluk, Ljubotić, Lukar, Matase Mratovo, Oklaj, Puljane, Razvođe, Suknovci. Prema popisu stanovništva iz 2021. godine općina je brojila 943 stanovnika.

Na području općine Promina djeluje komunalna tvrtka EKO Promina d.o.o. Na području općine ne postoji odlagalište otpada.

Plan gospodarenja otpadom Općine Promina za razdoblje 2018. – 2023. izrađen je u lipnju 2018. godine od strane tvrtke ANT d.o.o. Zagreb. Odluku o donošenju Plana gospodarenja otpadom Općine Promina za razdoblje 2018. – 2023. godine donijelo je Općinsko vijeće Općine Promina (Službeni vjesnik Šibensko-kninske županije 07/18).

Stavkom 3. članka 173. Zakona o gospodarenju otpadom (NN 84/21) propisano je da jedinica lokalne samouprave dostavlja godišnje izvješće o provedbi Plana gospodarenja otpadom jedinici područne (regionalne) samouprave do 31. ožujka tekuće godine za prethodnu kalendarsku godinu i objavljuje ga u svom službenom glasilu.

1. **OBVEZE JEDINICE LOKALNE SAMOUPRAVE**

Jedinica lokalne samouprave dužna je na svom području osigurati:

* obavljanje javne usluge prikupljanja komunalnog otpada i usluge povezane s javnom uslugom na način propisan ovim Zakonom,
* sprječavanje odbacivanja otpada na način suprotan Zakonu te uklanjanje tako odbačenog otpada,
* provedbu Plana gospodarenja otpadom RH,
* donošenje i provedbu plana gospodarenja otpadom jedinice lokalne samouprave, odnosno Grada Zagreba,
* provođenje izobrazno-informativne aktivnosti na svom području,
* mogućnost provedbe akcija prikupljanja otpada,
* predaju miješanog komunalnog otpada u centar za gospodarenje otpadom sukladno Planu, a sve sukladno Sporazumu koje je Izvršno tijelo jedinice lokalne samouprave dužno potpisati s pripadajućim centrom za gospodarenje otpadom kojim će regulirati međusobne odnose vezane za predaju miješanog komunalnog otpada i
* prestanak rada i zatvaranje odlagališta kojim upravlja pravna osoba koja je u vlasništvu jedinice lokalne samouprave te preuzimati miješani komunalni otpad prikupljen iz određene jedinice lokalne samouprave sukladno Odluci iz članka 26. stavka 11. Zakona.

Više jedinica lokalne samouprave mogu sporazumno osigurati zajedničko ispunjenje jedne ili više obveza, te je dužna sudjelovati u sustavima sakupljanja posebnih kategorija otpada sukladno propisu kojim se uređuje gospodarenje posebnom kategorijom otpada, te osigurati provedbu obveze na kvalitetan, postojan i ekonomski učinkovit način u skladu s načelima održivog razvoja, zaštite okoliša i gospodarenja otpadom osiguravajući pri tom javnost rada.

1. **DOKUMENTI PROSTORNOG UREĐENJA OPĆINE PROMINA**

Prostornim planom uređenja Općine Promina predviđeno je da će postupanje s otpadom na području općine do početka rada centra za gospodarenje otpadom biti organizirano na način da se sav komunalni otpad prikuplja, sortira i odvozi na odlagalište Mala Promina kojim gospodari komunalna tvrtka Čistoća i zelenilo d.o.o. iz Knina.

Prostornim planom također se predviđa ustrojavanje cjelovitog sustava gospodarenja otpadom kojim se izbjegava i smanjuje nastajanje otpada, vrednuje neizbježivi otpad i kontrolirano odlažu neiskoristivi ostaci otpada.

1. **ANALIZA STANJA U GOSPODARENJU OTPADOM**

Plan gospodarenja otpadom Općine Promina za razdoblje 2018. – 2023. godina izrađen je sukladno Zakonu i Planu gospodarenja otpadom Republike Hrvatske za razdoblje 2017. -2022. godine (NN 03/17) i objavljen je u Službenom vjesniku Šibensko-kninske županije 07/18).

Na području Općine Promina organizirano je prikupljanje miješanog komunalnog otpada koje obavlja društvo EKO Promina d.o.o. koje je Općina Promina, kao jedini osnivač, registrirala pri Trgovačkom sudu u Šibeniku 2009. godine, a sukladno Odluci o povjeravanju obavljanja javne usluge prikupljanja miješanog i biorazgradivog komunalnog otpada na području Općine Promina (Službeni vjesnik Šibensko-kninske županije 02/18). EKO Promina d.o.o. svojom uslugom obuhvaća 100% kućanstava Općine Promina.

Društvo EKO Promina d.o.o. raspolaže s vozilom za sakupljanje komunalnog otpada kapaciteta 10 m3. S tim vozilom prikuplja sve vrste otpada koje se prikupljaju na kućnom pragu: miješani komunalni otpad u zelenim spremnicima od 120 l, miješani papir i karton u plavim spremnicima od 120 l i plastičnu ambalažu u žutim spremnicima od 120 l.

EKO Promina d.o.o. ne provodi odvojeno prikupljanje biorazgradivog komunalnog otpada. Krajem 2021. godine Općina Promina nabavila je 400 kompostera zapremnine 350 litara, koji su podijeljeni korisnicima kategorije kućanstvo u svrhu odvajanja biorazgradivog komunalnog otpada. Sav odvojeno prikupljeni biorazgradivi komunalni otpad, koji se pretvori u komposterima, u kompost ostaje korisnicima.

Na području općine postavljeno je 11 spremnika za otpadno staklo zapremnine 2,5 m³, a učestalost pražnjenja navedenih spremnika je po potrebi. Uz sufinanciranje FZOEU Općina Promina nabavila je 510 plavih spremnika od 120 litara za miješani papir i karton te 700 žutih spremnika od 120 litara za plastičnu ambalažu.

Sukladno Odluci o načinu pružanja javne usluge sakupljanja komunalnog otpada na području Općine Promina koja je na snazi od veljače 2022. godine i koja je usklađena s novim Zakonom o gospodarenju otpadom (NN 84/21) miješani papir i karton i plastična ambalaža se, na kućnom pragu, prikupljaju jedanput mjesečno dok se miješani komunalni otpad prikuplja na kućnom pragu jedanput tjedno u svih 11 naselja Općine Promina. Glomazni otpad se prikuplja jedanput godišnje, na zahtjev korisnika usluge na njegovom kućnom pragu, pod uvjetom da isti redovno plaća javnu uslugu odvoza otpada.

Građevinski otpad trenutno se zbrinjava na lokaciji Kumanovo u naselju Mratovo koje je kao lokacija Gospodarsko proizvodne namjene za gospodarenje građevinskim otpadom (OG), označeno u Prostornom planu uređenja Općine Promina.

1. **OCJENA STANJA I POTREBA U GOSPODARENJU OTPADOM NA PODRUČJUOPĆINE PROMINA**

Općina Promina je, Odlukom o načinu pružanja javne usluge sakupljanja komunalnog otpada na području Općine Promina, koja je na snazi od veljače 2022. godine, usklađena s novim Zakonom o gospodarenju otpadom (NN 84/21).

Općina Promina je 2023. godini prijavila projekt Sanacije lokalne nerazvrstane ceste prema pretovarnoj stanici Biskupija u suradnji s Šibensko-kninskom županijom, Bikarac d.o.o., Gradom Kninom i Općinom Biskupija gdje se nalazi pretovarna stanica i planira izgradnja sortirnice i kompostane na lokaciji odlagališta komunalnog otpada Mala Promina.

1. **PODACI O VRSTAMA I KOLIČINAMA PROIZVEDENOG OTPADA, ODVOJENO SAKUPLJENOG OTPADA, ODLAGANJU KOMUNALNOG I BIORAZGRADIVOG OTPADA TE OSTVARIVANJU CILJEVA NA PODRUČJU OPĆINE PROMINA**

|  |  |  |  |
| --- | --- | --- | --- |
| **Naziv otpada** | **Ključni broj otpada** | **Ukupno prikupljena masa (kg)** | **Udio u ukupno prikupljenoj masi (%)** |
| Otpadni tiskarski toneri | 080317\* | 11.00 | 0.004 |
| Papirna i kartonska ambalaža | 150101 | 8.650,00 | 3.302 |
| Plastična ambalaža | 150108 | 8.390,00 | 3.203 |
| Staklena ambalaža | 150101 | 1.520,00 | 0.580 |
| Mješavine betona, opeke, crijepa/pločica i keramike | 170107 | 120.00 | 0.046 |
| Tekstil | 200111 | 20.00 | 0.008 |
| Odbačena ee oprema | 200135\* | 1.140,00 | 0.435 |
| Otpadna plastika | 200139 | 100.00 | 0.038 |
| Metali | 200140 | 30.00 | 0.011 |
| Miješani komunalni otpad | 200301 | 238.090,00 | 90.888 |
| Glomazni otpad | 200307 | 3.888,00 | 1.484 |
|  |  | 261.959,00 | 100.00 |

Tablica 3. Vrste i količine proizvedenog i prikupljenog otpada na području JLS

Na području Općine Promina ne postoji odlagalište otpada.

1. **PODACI O POSTOJEĆIM I PLANIRANIM GRAĐEVINAMA I UREĐAJIMA ZA GOSPODARENJE OTPADOM TE STATUS SANACIJE NEUSKLAĐENIH ODLAGALIŠTA I LOKACIJA ONEČIŠĆENIH OTPADOM**

Na području Općine Promina nema odlagališta.

Prostorno-planskom dokumentacijom na području Općine Promina planiraju se sljedeće građevine i uređaji za gospodarenje otpadom:

* Transfer stanica Lukar (Mala Promina)
* Lokacija za gospodarenje građevinskim otpadom (oznaka namjene OG) u zonama Džapići – Čveljići i Mratovo

1. **PODACI O LOKACIJAMA ODBAČENOG OTPADA I NJIHOVOM UKLANJANJU**

|  |  |  |  |  |
| --- | --- | --- | --- | --- |
| Redni broj | Naziv divljeg odlagališta | Procijenjena količina otpada u m3 | Najzastupljenija vrste odbačenog otpada | Divlje odlagalište uklonjeno  DA/NE/DJEL. |
| 1. | Čveljo dolac | NP | Građevinski i miješani komunalni otpad | NE |
| 2. | Dočina jama | NP | Građevinski i miješani komunalni otpad | NE |
| 3. | Donje gluvače | NP | Građevinski i miješani komunalni otpad | NE |
| 4. | Kulići | NP | Građevinski i miješani komunalni otpad | Djelomično |
| 5. | Sv. Nediljica Razvođe | NP | Građevinski i miješani komunalni otpad | Djelomično |
| 6. | Klicići -Džaje | NP | Građevinski i miješani komunalni otpad | NE |
| 7. | Kumanovo | NP | Građevinski i miješani komunalni otpad | Djelomično |
| 8. | Babina glavica | NP | Građevinski i miješani komunalni otpad | Djelomično |
| 9. | Suknovačka vlaka | NP | Građevinski i miješani komunalni otpad | Djelomično |
| 10. | Kod dva hrasta | NP | Građevinski i miješani komunalni otpad | NE |
| 11. | Ljubotić vlaka | NP | Građevinski i miješani komunalni otpad | Djelomično |
| 12. | Čavkina vlaka | NP | Građevinski i miješani komunalni otpad | Djelomično |
| 13. | Vučipolje | NP | Građevinski i miješani komunalni otpad | Djelomično |
| 14. | Put Male Promine | NP | Građevinski i miješani komunalni otpad | NE |
| 15. | Skenderovac | NP | Građevinski i miješani komunalni otpad | Djelomično |
| 16. | Puljani-Čitluk | NP | Građevinski i miješani komunalni otpad | Djelomično |
| 17. | Puljani-Seline | NP | Građevinski i miješani komunalni otpad | Djelomično |
| 18. | Bogatići | NP | Građevinski i miješani komunalni otpad | Djelomično |
| 19. | Bogatići-Dogani | NP | Građevinski i miješani komunalni otpad | Djelomično |

Tablica 4. Lokacije divljih odlagališta na području Općine Promina

Tijekom 2015. godine izrađen je geodetski snimak svih nelegalnih odlagališta građevinskog i miješanog komunalnog otpada te su identificirane čestice zemlje na kojima se nalaze. Najveći broj nelegalnih odlagališta nalaze se na česticama zemlje koje su u vlasništvu Republike Hrvatske i njima upravljaju Hrvatske šume. Općina Promina dostavila je Hrvatskim šumama detaljan popis istih sa zahtjevom za njihovo saniranje.

1. **MJERE POTREBNE ZA OSTVARENJE CILJEVA SMANJIVANJA ILI SPRJEČAVANJA NASTANKA OTPADA, UKLJUČUJUĆI IZOBRAZNO-INFORMATIVNE AKTIVNOSTI I AKCIJE PRIKUPLJANJA OTPADA**

Smanjenje količine otpada na mjestu nastanka i smanjenje opasnih svojstava otpada kao i izbor proizvoda i materijala koji imaju veću trajnost najviše ovisi o ponašanju građana. Stoga je važno da se građani na ispravan način informiraju o načelima gospodarenja otpadom. Općina Promina će o svom trošku, na odgovarajući način osigurati provedbu izobrazno-informativnih aktivnosti u vezi gospodarenja otpadom na svom području te će u sklopu mrežne stranice pružati informacije o gospodarenju otpadom na svom području. Građani će trebati shvatiti da su aktivni sudionici stvaranja otpada i da svojim doprinosom pravilnom gospodarenju otpadom rješavaju svoj problem i problem budućih naraštaja.

|  |  |  |  |
| --- | --- | --- | --- |
| **Redni broj** | **Naziv izobrazno- informativne aktivnosti** | **Utrošena financijska sredstva u 2023. godini bez PDV-a** | **Izvor financijskih sredstava** |
| 1. | Izobrazno-informativne aktivnosti o gospodarenju otpadom u okviru kružnog gospodarstva | 2.193,13 € | FZOEU |

Tablica 5. Popis izobrazno-informativnih aktivnosti

1. **OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA**

U svrhu sprječavanja nastanka otpada te primjene propisa i politike gospodarenja otpadom primjenjuje se red prvenstva gospodarenja otpadom:

* sprječavanje nastanka otpada
* pripreme za ponovnu uporabu
* recikliranje
* drugi postupci oporabe, npr.: energetska oporaba
* zbrinjavanje otpada

Gospodarenje otpadom provodi se na način koji ne dovodi u opasnost ljudsko zdravlje i koji ne dovodi do štetnih utjecaja na okoliš. Zabranjeno je odbacivanje otpada u okoliš.

Skupljanje, prijevoz i obrada predmeta i/ili tvari koje se mogu smatrati otpadom u službi zaštite javnog interesa nužni su ako bi neprimjenjivanje istog moglo ugroziti zdravlje ljudi, izazvati rizik od onečišćenja voda, zraka, tla ili ugrožavanje životinja i biljaka, izazvati opasnost od požara ili eksplozije, izazvati prekomjernu buku, pogodovati pojavi ili razmnožavanju uzročnika bolesti, narušiti javni red i sigurnost ili značajno narušiti izgled mjesta, krajolika i/ili kulturnog dobra.

1. **ROKOVI I NOSITELJI IZVRŠENJA PLANA**

|  |  |  |
| --- | --- | --- |
| Redni broj | Predviđeno PGO za 2023. godinu | Izvršeno  DA/NE/DJELOMIČNO |
| 1. | Provođenje izobrazno-informativnih aktivnosti o održivom gospodarenju otpadom | DA |
| 2. | Sanacija lokacija onečišćenih otpadom | DJELOMIČNO |
| 3. | Utvrđivanje udjela biorazgradivog otpada u miješanom komunalnom otpadu | DJELOMIČNO |
| 4. | Praćenje količina prikupljenog otpada | DA |
| 5. | Sanacija odlagališta Dubrave | NE |

Tablica 6. Izvršenje PGO za 2023. godinu

1. **ZAKLJUČAK**

Za cjelovito provođenje Plana gospodarenja otpadom potrebna su velika financijska i materijalna sredstva, kao i ljudski resursi te suradnja s tijelima područne (regionalne) uprave, odnosno prilagođavanje dinamici ostvarivanja programa gospodarenja otpadom koji se provodi na razini županije.

Općina Promina, sukladno svojim mogućnostima, predano radi na implementaciji Plana gospodarenja otpadom na svom području.

Općinski načelnik:

Tihomir Budanko